14 “Mioyo yenu kayipampakanyi to.+ Lejayi ditabuja kudi Nzambi;+ lejayi kabidi ditabuja kundi.2 Mu nzubu wa Tatu wanyi mudi miaba ya bungi ya kusombela. Bu biobi kabiyi nanku, mvua mua kunuambila, bualu ndi nya bua kunulongoluela muaba.+3 Kabidi, meme muye, munulongoluele muaba, nempingane kabidi ne nennuakidile kuanyi, bua muaba undi, nuenu penu nuikalapu.+4 Nudi bamanye njila wa kundi nya.”5 Tomase+ wakamuambila ne: “Mukalenge, katuena bamanye kuudi uya to. Mmunyi mutudi mua kumanya njila?”6 Yezu kumuambila ne: “Meme ndi njila+ ne bulelela+ ne muoyo.+ Muntu kena mua kulua kudi Tatu kayi mupitshile kundi to.+7 Bu nuenu bammanye, nuvua mua kumanya kabidi Tatu; kubangila ku mpindieu, nudi bamumanye ne nudi bamumone.”+8 Filipo wakamuambila ne: “Mukalenge, utuleje Tatu, mbikumbane buetu tuetu.”9 Yezu wakamuambila ne: “Nansha mundi nenu kukadi matuku bungi nunku, Filipo, kuena mufike ku dimmanya anyi? Muntu yonso udi mummone mmumone kabidi Tatu.+ Mmunyi muudi wamba ne: ‘Utuleje Tatu’?10 Kuena witabuja ne: meme ndi mu buobumue ne Tatu ne Tatu udi mu buobumue nanyi anyi?+ Malu andi nnuambila, tshiena ndiambidilawu bilondeshile meme nkayanyi to,+ kadi Tatu udi muikale mu buobumue nanyi udi wenza midimu yende.11 Nungitabuje ne: ndi mu buobumue ne Tatu, ne Tatu udi mu buobumue nanyi; biobi kabiyi nanku, itabujayi nansha bua malu andi ngenza.+12 Bulelela, bulelela, ndi nnuambila ne: muntu yonso udi uleja ditabuja kundi, yeye pende neenze malu andi ngenza; neenze malu manene kupita aa,+ bualu ndi nya kudi Tatu.+13 Kabidi, tshintu tshionso tshinudi nulomba mu dîna dianyi, nennuenzelatshi, bua Tatu atumbishibue bua bualu bua Muana.+14 Nuenu balombe tshintu tshionso mu dîna dianyi, nennuenzelatshi.15 “Nuenu bannange, nenutumikile mikenji yanyi.+16 Nendombe Tatu, yeye neanupeshe muambuluishi* mukuabu bua ikale nenu kashidi,+17 nyuma wa bulelela,+ udi ba pa buloba kabayi mua kupeta, bualu kabena bamumona anyi bamumanye.+ Nuenu nudi bamumanye, bualu udi ushala nenu ne udi munda muenu.18 Tshiakunushiya nkayenu* to. Ndi ndua kunudi.+19 Mu katupa kîpi emu ba pa buloba kabakummona kabidi to, kadi nuenu nenummone,+ bualu ndi ne muoyo ne nuenu nenuikale ne muoyo.20 Dituku adi nenumanye ne: ndi mu buobumue ne Tatu wanyi ne nuenu nudi mu buobumue nanyi ne meme ndi mu buobumue nenu.+21 Muntu yonso udi ne mikenji yanyi, uyitumikila, yeye ke udi munnange. Kadi, muntu yonso udi munnange nebamunange kudi Tatu wanyi, meme nemmunange, ne nendileje patoke kudiye.”22 Yudasa,+ ki ng’Isakaliote to, wakamuambila ne: “Mukalenge, ntshinyi tshidi tshienzeke bua wewe kujinga kudileja patoke kutudi, kuyi udileja kudi ba pa buloba?”23 Ke Yezu kumuandamuna ne: “Muntu yeye munnange, neatumikile dîyi dianyi,+ ne Tatu wanyi neamunange, netulue kudiye, netusombe nende.+24 Muntu yonso udi kayi munnange kena utumikila mêyi anyi to. Dîyi dinudi nuteleja edi ki ndianyi to, kadi ndia Tatu uvua muntume.+25 “Ndi munuambile malu aa pantshidi nenu.26 Kadi muambuluishi, nyuma muimpe,* watuma Tatu mu dîna dianyi, yeye au neanulongeshe malu onso ne neanuvuluije malu onso amvua munuambile.+27 Ndi nnushila ditalala; ndi nnupesha ditalala dianyi.+ Tshiena nnupeshadi bu mudi ba pa buloba badipeshangana to. Mioyo yenu kayipampakanyi peshi kayiteketshi bua buôwa.28 Nuvua bumvue mumvua munuambile ne: ‘Ndi nya ne ndi mpingana kunudi.’ Bu nuenu bannange, nuvua mua kusanka bua mundi nya kudi Tatu, bualu Tatu mmunene kumpita meme.+29 Nunku, mpindieu ndi munuambile bualu ebu kumpala kua kuenzekabu, bua nuitabuje padibu buenzeka.+30 Tshiakuakula kabidi nenu malu a bungi to, bualu mukokeshi wa buloba ebu+ udi ulua, yeye kena ne bukokeshi ku mutu kuanyi.+31 Kadi bua ba pa buloba kumanya ne: ndi munange Tatu, ndi ngenza anu mudi Tatu mungambile bua kuenza.+ Jukayi, tumbuke muaba eu.
lua_Latn